Samarqand viloyati Jomboy tumani 4 sektor rahbarlari ishdan olindi. Bu haqda Kun.uz’ga tuman hokimligidagi manba xabar qildi. Bu xabarni ikkinchi mustaqil manba ham tasdiqladi. Eslatib o‘tamiz, 26 iyul kuni O‘zbekiston Respublikasi Prezidenti Sh.Mirziyoyev Samarqand viloyatiga tashrif buyurdi. Qator inshootlar, loyihalar bilan tanishgan davlat rahbari kunning ikkinchi yarmida Samarqand tumanida viloyat, tuman, shahar sektor rahbarlari, viloyat faollari bilan yig‘ilish o‘tkazgan. Yig‘ilish natijasiga ko‘ra, Jomboy tuman hokimi Umidjon Nazarov hamda Samarqand tumani hokimi Shuhrat Jamolov qolgan 3 sektor rahbarlari bilan birga egallab turgan vazifalaridan ozod etilgan.